Το **Τζιντάι Ματσούρι** (時代祭, "Φεστιβάλ των Αιώνων") είναι μία φαντασμαγορική γιορτή, που διεξάγεται στις 22 Οκτωβρίου κάθε έτος στο Κιότο. Είναι ένα από τα τρία ετήσια φεστιβάλ του Κιότο. Τα άλλα δύο είναι το Αόι Ματσούρι, που διεξάγεται στις 15 Μαΐου και το Γκιόν Ματσούρι, που διεξάγεται στις 17 Ιουλίου κάθε έτος.

Περισσότερες λεπτομέρειες
-------------------------

Το Τζιντάι Ματσούρι διεξάγεται κάθε έτος. Διεξήχθη για πρώτη φορά το 1895, για να εορταστεί η ιστορία και ο πολιτισμός του Κιότο, της πρώτης πρωτεύουσας της Ιαπωνίας. Το 1895 έγιναν εορταστικές εκδηλώσεις για την επέτειο των 1100 ετών από την ίδρυση της «Χεϊάν-κιό», που ήταν το πρώην όνομα του Κιότο. Το Κιότο υπήρξε πρωτεύουσα της Ιαπωνίας από το 794 έως το 1868 μ.Χ. οπότε και μεταφέρθηκε η πρωτεύουσα της Ιαπωνίας στο Τόκιο. Λόγω της επετείου αυτής χτίστηκε το ιερό Χεϊάν Τζίνγκου (平安神宮, *Heian jingū*) και καθιερώθηκε η διεξαγωγή του Τζιντάι Ματσούρι. Το ιερό Χεϊάν Τζίνγκου είναι αφιερωμένο στους αυτοκράτορες Κάνμου (桓武天皇, *Kanmu-tennō*) (737-806) και Κομέι (孝明天皇, *Kōmei-tennō*) (1831-1867). Το Τζιντάι Ματσούρι ξεκινάει νωρίς το πρωί με δύο μικόσι να μεταφέρονται έξω από το Αυτοκρατορικό Παλάτι, έτσι ώστε οι επισκέπτες να μπορέσουν να αποτίσουν φόρο τιμής στους δύο αυτοκράτορες. Στο Τζιντάι Ματσούρι συμμετέχουν πάνω από 2000 άνθρωποι, οι οποίοι παρελαύνουν ντυμένοι με κοστούμια εποχής, που έχουν σχεδιαστεί με μεγάλη ακρίβεια και λεπτομέρεια. Η πομπή ξεκινάει από το Αυτοκρατορικό Παλάτι του Κιότο στις 12:00 και καταλήγει στο ιερό Χεϊάν Τζίνγκου. Στην παρέλαση γίνεται παρουσίαση των κυριότερων ιστορικών περιόδων της ιαπωνικής ιστορίας από το 794 έως το 1868 μ.Χ. ξεκινώντας από τις πιο πρόσφατες περιόδους και καταλήγοντας στις αρχαιότερες. Σε κάθε χρονολογική περίοδο εμφανίζονται σπουδαία πρόσωπα της εποχής εκείνης, όπως πολιτικοί, στρατιωτικοί, σαμουράι, ποιητές, καλλιτέχνες αλλά και απλοί άνθρωποι, οι οποίοι είναι ντυμένοι με ακριβά κοστούμια εποχής.Για την παρέλαση χρησιμοποιούνται περίπου 12000 ιστορικά αντικείμενα, όπως ρούχα εποχής, παπούτσια, κράνη, τα οποία έχουν κατασκευαστεί με τα ίδια υλικά και τον ίδιο τρόπο, που είχαν κατασκευαστεί τα αρχικά αντικείμενα. Εκτιμάται ότι η συνολική τους αξία ανέρχεται σε 2,5 έως 3 δισεκατομμύρια γιέν.Το τελευταίο τμήμα της παρέλασης περιλαμβάνει έναν αριθμό πιστών, που μεταφέρουν δύο μικόσι (μικρά φορητά ιερά), που περιέχουν τα πνεύματα των αυτοκρατόρων Κάνμου και Κομέι. Η παρέλαση διαρκεί περίπου δύο ώρες και οι συμμετέχοντες διανύουν μία απόσταση 4,5 χιλιομέτρων.

Εικόνες
-------

* Τζιντάι Ματσούρι (2009)Τζιντάι Ματσούρι (2009)
* Τζιντάι ΜατσούριΤζιντάι Ματσούρι
* Τζιντάι Ματσούρι (2009)Τζιντάι Ματσούρι (2009)
* Τζιντάι Ματσούρι (2009)Τζιντάι Ματσούρι (2009)
* 
* Τζιντάι Ματσούρι (1895)Τζιντάι Ματσούρι (1895)
* Τζιντάι Ματσούρι (2011)Τζιντάι Ματσούρι (2011)
* Τζιντάι Ματσούρι (2011)Τζιντάι Ματσούρι (2011)

Δείτε επίσης
------------

* Ματσούρι άρθρο του Στέλιου Παπαλεξανδρόπουλου στον ιστότοπο https://www.greecejapan.com/japanesestudies

Εξωτερικοί σύνδεσμοι
--------------------

* Τζιντάι Ματσούρι (2016)
* Τζιντάι Ματσούρι (2019)
* Τζιντάι Ματσούρι

Παραπομπές
----------

1. 1 2 3  Jefimova, Aliona. «Kyoto's Festival of the Ages: Jidai Matsuri 時代祭». Ανακτήθηκε στις 6 Σεπτεμβρίου 2021.
2. 1 2  «Jidai Matsuri». *www.japan-guide.com* (στα Αγγλικά). Ανακτήθηκε στις 6 Σεπτεμβρίου 2021.
3. 1 2 3  «Jidai Matsuri - Calendar 10 - Explore Japan - Kids Web Japan - Web Japan». *web-japan.org*. Ανακτήθηκε στις 6 Σεπτεμβρίου 2021.
4. ↑  Organization, Japan National Tourism. «Jidai Matsuri (Festival of the Ages) | Kyoto Attractions | Travel Japan | JNTO». *Travel Japan* (στα Αγγλικά). Ανακτήθηκε στις 6 Σεπτεμβρίου 2021.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζιντάι Ματσούρι** |



|  |  |
| --- | --- |
| 

|  |
| --- |
| * Πύλη:Ιαπωνία
 |

 |